भारत सरकार

पेट्रोलियम और प्राकृतिक गैस मंत्रालय

**राज्‍य सभा**

अतारांकित प्रश्‍न सं0: 1067

दिनांक: 29 जुलाई, 2015

**गोवा तक गैस पाइपलाइन बिछाने का कार्य पूरा किया जाना**

**1067. श्री शान्ताराम नायकः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या गोवा तक गैस पाइपलाइन बिछाने का कार्य पूरा हो गया है;

(ख) क्या यह सच है कि सरकार द्वारा निर्धरित अनेकों समय-सीमाओं का अनुपालन नहीं किया गया है;

(ग) दाभोल-बैंगलोर पाइपलाइन की वर्तमान में अनुमानित लागत कितनी है;

(घ) गोवा तक की अतिरिक्त लाइन की लागत कितनी है;

(ङ) गोवा तक की अतिरिक्त पाइपलाइन कब तक पूरी की जाएगी; और

(च) गोवा परियोजना कब तक पूरी की जाएगी?

**उत्तर**

**पेट्रोलियम और प्राकृतिक गैस मंत्रालय में राज्‍य मंत्री (स्‍वतंत्र प्रभार)**

**(श्री धर्मेन्‍द्र प्रधान)**

(क) से (च): जी, हां। गोवा को जाने वाली गैस पाइपलाइन, जो कि दाभोल-बंगलौर ट्रंक पाइपलाइन की स्‍परलाइन है, को 18-02-2013 को पूरा कर लिया गया है। इस परियोजना को निर्धारित लक्ष्‍य तारीख के अनुसार पूरा किया गया है। दाभोल-बंगलुरू पाइपलाइन की अनुमानित लागत 2490 करोड़ रूपए है जबकि गोवा स्‍परलाइन (गोकाक से गोवा) की लागत लगभग 515 करोड़ रूपए है।

\*\*\*